**J e l e n t é s**

Balatonhenye Önkormányzata Képviselő-testületének  
2018. május 22-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.  
Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**6/2018. (II. 14.) HATÁROZATA**

***A 2018. évi közbeszerzési tervről***

Balatonhenye Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2018. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

Felelős: Kovács Csaba Károly polgármester

Határidő: folyamatos.

**Intézkedést nem igényel**

**7/2018. (II. 14.) HATÁROZATA**

***rendezvényterv elfogadásáról***

Balatonhenye Község Önkormányzata Képviselő-testülete a 2018. évi rendezvénytervet elfogadja.

**Intézkedést nem igényel**

**8/2018. (II. 14.) HATÁROZATA**

***háziorvos orvosi ügyelet ellátási kérelméről***

Balatonhenye Község Önkormányzata Képviselő-testülete Dr. Rothstädter Ágnes háziorvos orvosi ügyelet kevesebb óraszámmal történő ellátásával kapcsolatos kérelmét úgy támogatja, hogy a doktornőnek a rá eső órákat el kell látnia, amennyiben ezt nem tudja ellátni akkor gondoskodnia kell a helyettesítéséről.

Felhatalmazza a polgármestert, hogy Dr. Rothstädter Ágnes háziorvost a döntésről értesítse.

Felelős: Kovács Csaba Károly polgármester.  
Határidő: azonnal.

**Háziorvos döntésről értesítve**

**9/2018. (II. 14.) HATÁROZATA**

***A falugondnoki szolgálat Szakmai Programjának elfogadásáról***

Balatonhenye Község Önkormányzata Képviselő-testülete a falugondnoki szolgálat Szakmai Programját elfogadja.

Felelős: Kovács Csaba Károly, polgármester

Határidő: azonnal.

**Falugondnok döntésről értesítve**

**10/2018. (II. 14.) HATÁROZATA**

***A falugondnoki szolgálat 2018. évi továbbképzési terve jóváhagyásáról***

Balatonhenye Község Önkormányzata Képviselő-testülete a falugondnok részére továbbképzési tervet nem készít, tekintettel arra, hogy a falugondnoknak az öregségi nyugdíjkorhatár eléréséhez öt évnél rövidebb idő van hátra, így a továbbképzési kötelezettség alól mentesül.

Utasítja a polgármestert, hogy a döntésről a falugondnokot tájékoztassa.

Felelős: Kovács Csaba Károly polgármester

Határidő: azonnal.

**Falugondnok döntésről értesítve**

**11/2018. (II. 14.) HATÁROZATA**

***A vendégház igénybevételéért fizetendő szállásdíj meghatározásáról***

Balatonhenye Község Önkormányzat Képviselő-testülete a Balatonhenye, Kossuth u. 54. szám alatti ingatlan egy részén kialakított szálláshelyeket idegenforgalmi célra hasznosítja, amelyre a következő szállásdíjat határozza meg egész évre vonatkozóan:

2 ágyas szoba 7.000.- Ft/éj

4 ágyas szoba 12.000.- Ft/éj.

A megállapított árak az idegenforgalmi adót nem tartalmazzák.

A takarítás, illetve a szálláshely rendben tartása a hivatalsegédi munkakör részét képezi, mely feladatot munkaidőben látja el.

A Képviselő-testület felkéri a jegyzőt, hogy a szállásdíj összegéről szóló tájékoztatást a település hirdetőtábláján és honlapján tegye közzé.

Felelős: Kovács Csaba Károly polgármester

Határidő: azonnal

**Intézkedést nem igényel**

**12/2018. (II. 14.) HATÁROZATA**

***A kultúrház igénybevételéért fizetendő bérleti díj meghatározásáról***

Balatonhenye Község Önkormányzat Képviselő-testülete a Balatonhenye, Kossuth u. 57. szám alatti Kultúrház bérleti díját a Képviselő-testület az alábbiak szerint határozta meg:

* zártkörű igénybevétel, rendezvények esetén: (bálok, esküvők, egyéb családi rendezvények) esetén 10.000Ft/ alkalom, illetve 1.000 Ft/óra (négy óránál hosszabb igénybevétel esetén 10.000 Ft/alkalom díj fizetendő)
* nyilvános, bevételeket eredményező igénybevétel esetén, (árubemutató, árusítás esetén) 1.000 Ft/óra
* kulturális, sport, oktatási célú, bevételeket eredményező igénybevétel esetén: 1.000 Ft/óra

**Intézkedést nem igényel**

**13/2018. (II. 14.) HATÁROZATA**

***Észak-Balatoni Térség Regionális Települési Szilárdhulladék Kezelési Önkormányzati Társulás beszámolójáról***

Balatonhenye Község Önkormányzata Képviselő-testülete az Észak-Balatoni Térség Regionális Települési Szilárdhulladék Kezelési Önkormányzati Társulás 2017. évre szóló beszámolóját megismerte, és azt tudomásul veszi.

A Képviselő-testület felkéri a polgármestert, hogy a döntésről az érintettet értesíteni szíveskedjen.

Felelős: Kovács Csaba Károly polgármester

Határidő: március 15.

**Társulás döntésről értesítve**

**14/2018. (II. 14.) HATÁROZATA**

***betelepítési kvóta elleni csatlakozásról***

Balatonhenye Község Önkormányzata Képviselő-testülete megtárgyalta a „**Védjük meg településeinket, védjük meg hazánkat**” felhívásról szóló előterjesztést és az alábbi határozatot hozta:1. Balatonhenye Község Önkormányzata Képviselő-testülete elutasítja a Soros-tervet, és azt, hogy a településünkön bevándorlásszervező irodát működtessenek.

2.Balatonhenye Község Önkormányzata Képviselő-testülete úgy határozott, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlásszervező Soros-szervezetek ellen.

Felelős: Kovács Csaba Károly polgármester.  
Határidő: azonnal.

**Határozat kivonat megküldésre került**

**15/2018. (II. 14.) HATÁROZATA**

***Országos Mentőszolgálat Alapítvány támogatásának elszámolásáról***

Balatonhenye Község Önkormányzata Képviselő-testülete, az Országos Mentőszolgálat Alapítvány (1182 Budapest, Királyhágó u. 70.) részére nyújtott, 2017. évre vonatkozó támogatással való elszámolást elfogadja.

Felelős: Kovács Csaba Károly polgármester

Határidő: azonnal.

**Érintett döntésről értesítve**

**16/2018. (II. 14.) HATÁROZATA  
  
*Kővágóörsi Önkéntes Tűzoltó Egyesület támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u.1.) (továbbiakban: Egyesület) egyszeri 15.000 Ft-tal, azaz Tizenötezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: működési költségeinek támogatására

A felhasználás határideje: 2018. december 31.

Az Alapítvány a támogatásról 2019. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kovács Csaba Károly, polgármester

Határidő:

* a megállapodás megkötésére: 2018. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Érintett döntésről értesítve**

**17/2018. (II. 14.) HATÁROZATA**

***Vakok és Gyengénlátók Fejér Megyei Szervezetének kérelméről***

Balatonhenye Község Önkormányzata Képviselő-testülete nem kíván együttműködési megállapodást kötni a Vakok és Gyengénlátók Fejér Megyei Szervezetével (8000 Székesfehérvár, Oskola u. 6.).

Felkéri a polgármestert, hogy a döntésről a Vakok és Gyengénlátók Fejér Megyei Szervezetét tájékoztassa.

Felelős: Kovács Csaba Károly polgármester

Határidő: 2018. március 31.

**Érintett döntésről értesítve**

**18/2018. (II. 14.) HATÁROZATA**

***óvodai térítési díj rendelet véleményezéséről***

Balatonhenye Község Önkormányzata Képviselő-testülete az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja.

Képviselő-testület felkéri a polgármestert, hogy a döntésről Köveskál Község Polgármesterét értesítse.

Felelős: Kovács Csaba Károly polgármester

Határidő: 2018. március 15.

**Köveskál polgármestere döntésről értesítve**

**19/2018. (II. 15.) HATÁROZATA**

***A Kővágóörsi Közös Önkormányzati Hivatal 2018. évi költségvetésének elfogadásáról***

Balatonhenye Község Önkormányzata Képviselő-testülete a Kővágóörsi Közös Önkormányzati Hivatal 2018. évi költségvetését elfogadja azzal, hogy a 2018. évi költségvetés kizárólag kötelező feladatokat tartalmaz, továbbá, hogy a 2018. évi kafetéria keret bruttó 200.000 Ft/fő, hogy a Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget, valamint, hogy az adható illetmény előleg összege a felvétel időpontjában a költségvetési főösszeg 3 % - át nem haladhatja meg.

**Intézkedést nem igényel**

**21/2018. (II. 15.) HATÁROZATA**

***Kötelező felvételt biztosító általános iskolai körzethatárok véleményezéséről***

Balatonhenye Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

Képviselő-testület felkéri a jegyzőt helyettesítő aljegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

***Felelős:*** Tóthné Titz Éva, jegyzőt helyettesítő aljegyző

***Határidő:*** 2018. február 15.

**Kormányhivatal döntésről értesítve**

**22/2018. (II. 15.) HATÁROZATA**

***A belső ellenőrzési feladatok ellátásáról***

Balatonhenye Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt helyettesítő aljegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2018. évre 1. 800. 000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2018. július 31-éig átadja.

***Felelős:*** Tóthné Titz Éva, jegyzőt helyettesítő aljegyző

***Határidő:*** azonnal

**Kövessiné Müller Katalin döntésről értesítve**

**23/2018. (II. 15.) HATÁROZATA**

***A Kővágóörsi Közös Önkormányzati Hivatal 2018. évi közbeszerzési tervéről***

Balatonhenye Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján a Kővágóörsi Közös Önkormányzati Hivatal, mint ajánlatkérő által 2018. évben lefolytatandó közbeszerzési eljárások éves tervét nemleges megjelöléssel jóváhagyja.

***Felelős:*** Tóthné Titz Éva, jegyzőt helyettesítő aljegyző

***Határidő:*** folyamatos

**Intézkedést nem igényel**

**24/2018. (II. 15.) HATÁROZATA**

***Bizottság álláspontjának elfogadásáról***

Balatonhenye Község Önkormányzata Képviselő-testülete a képviselő-testületek által delegált tagokból felállított bizottság kialakult - előterjesztés szerinti - álláspontját, mely a szeptemberi költségvetés módosítás kapcsán felmerült kérdést vizsgálta meg, elfogadja.

**Intézkedést nem igényel**

**26/2018. (III. 14.) HATÁROZATA**

***A szociális és gyermekjóléti alapellátások intézményi***

***térítési díjainak meghatározásáról***

Balatonhenye Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta.

Az előterjesztésben javasolt térítési díjakban mentességet, kedvezményt nem biztosít.

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

Felelős: Kovács Csaba Károly polgármester

Határidő: azonnal.

**Társulás döntésről értesítve**

**28/2018. (IV. 16.) HATÁROZATA**

***Balatonhenyei falugondnok megválasztásáról***

Balatonhenye Község Önkormányzata Képviselő-testülete Szabó Bernadett 8274 Köveskál, Vásártér utca 4. szám alatti lakost 2018. május 1. napjával határozatlan időre közalkalmazotti jogviszonyban kinevezi falugondnoki feladatok ellátására.

A Képviselő-testület 3 hónap próbaidőt állapít meg. A falugondnok illetményét a közalkalmazottak jogállásáról szóló 1992. évi XXXIII. törvény alapján határozza meg.

Felhatalmazza a polgármestert a kinevezés elkészítésére, aláírására.

Felelős: Kovács Csaba Károly, polgármester

Határidő: 2018. május 1.

**Falugondnok alkalmazása megtörtént**

**30/2018. (IV. 26.) HATÁROZATA**

***Önkormányzati feladatellátást szolgáló fejlesztések***

***támogatása pályázat benyújtásáról***

Balatonhenye Község Önkormányzata Képviselő-testülete elhatározza, hogy az önkormányzati feladatellátást szolgáló fejlesztések támogatására kiírt pályázat c) alpontjára pályázatot nyújt be.

A pályázat keretében az alábbi fejlesztést kívánja megvalósítani:

Balatonhenye, Kossuth Lajos utca (140 hrsz) útburkolatának felújítása és kapcsolódó hidak felújítása.

A beruházás összköltsége: 15.017.496 Ft.

Az igényelt támogatás összege összesen 12.175.723 Ft, a vállalt önerő 2.841.773 Ft, melyet a képviselő-testület a 2018. évi költségvetés terhére biztosítja, mely tekintetében a költségvetést módosítja.

Felhatalmazza a polgármestert a pályázat benyújtására.

Felelős: Kovács Csaba Károly, polgármester

Határidő: 2018. május 2.

**Pályázat benyújtásra került**

**31/2018. (IV. 26.) HATÁROZATA**

***Az önkormányzati rendeletekkel kapcsolatos***

***törvényességi felhívásról***

Balatonhenye Község Önkormányzata Képviselő-testülete a Veszprém Megyei Kormányhivatal VEB/005/1632/2018. számú törvényességi felhívásával egyetért, az abban leírtakat elfogadja, a feltárt jogszabálysértő gyakorlatot a továbbiakban megszünteti.

Felelős: Tóthné Titz Éva, jegyzőt helyettesítő aljegyző

Határidő: 2018. május 10.

**Kormányhivatal döntésről értesítve**

**32/2018. (IV. 26.) HATÁROZATA**

***2018 évi lakossági víz- és csatornaszolgáltatás   
támogatására pályázat benyújtásáról***

Balatonhenye Község Önkormányzatának Képviselő Testülete a 2018. évi lakossági víz- és csatornaszolgáltatás támogatására pályázatot nyújt be a Magyar Államkincstár felé. A Képviselő Testület meghatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

Felelős: Kovács Csaba Károly polgármester

Határidő: 2018. május 7.

**Pályázat benyújtásra került**

**34/2018. (IV. 26.) HATÁROZATA**

***települési adó rendelet módosítás véleményezéséről***

Balatonhenye Község Önkormányzata Képviselő-testülete az ügymenet meggyorsítása érdekében a települési adóról szóló 16/2016. (XII. 01.) rendelet módosítás (a megváltozott eljárási rendre tekintettel) tervezetét véleményezés céljából megküldi a Veszprém Megyei Kormányhivatalnak.

Felelős: Kovács Csaba Károly polgármester.  
Határidő: azonnal.

**Kormányhivatal döntés megküldve**

**Határozati javaslat:**

**BALATONHENYE KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**/2018. (V. 22.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2018. május 15.

Kovács Csaba Károly polgármester